b'\n_START_ARTICLE_\nHMS Fantome (J224)\n_START_SECTION_\nPalvelus\n_START_PARAGRAPH_\nHMS Fantome liitettiin tammikuussa 1943 12. Miinanraivaajalaivueeseen, kun se oli otettu palvelukseen. Alus matkasi vastaanottokokeiden j\xc3\xa4lkeen Tobermoryyn koulutettavaksi ja valmistautumaan miinanraivausteht\xc3\xa4viin. Koulutuksen p\xc3\xa4\xc3\xa4tytty\xc3\xa4 helmikuussa alus matkasi Port Edgariin raivaamaan miinoja Forthin alueelta. Alus valmistautui siirtym\xc3\xa4\xc3\xa4n maaliskuussa V\xc3\xa4limerelle._NEWLINE_HMS Fantome siirtyi huhtikuussa Bisertaan liitty\xc3\xa4kseen laivuueeseen, jossa se korvasi ilmahy\xc3\xb6kk\xc3\xa4yksess\xc3\xa4 joulukuussa 1942 pahoin vaurioituneen HMS Algerinen. Alus suojasi laivueen mukana saattueita ja valvoi merenkulkua Pohjois-Afrikan rannikolla Bisertan ja Algerin v\xc3\xa4lill\xc3\xa4. Laivue liitettiin toukokuussa 13. Miinanraivaajalaivueeseen raivaamaan miinoja operaatio Antidotessa Galitan- ja Sisiliansalmesta. Alus vaurioitui 20. toukokuuta pahoin, kun miina r\xc3\xa4j\xc3\xa4hti raivaimessa. HMS Cadmus hinasi vaurioituneen aluksen Bisertaan, jossa se poistettiin tutkimusten j\xc3\xa4lkeen palveluksesta._NEWLINE_Aluksella suoritettiin Bisertassa tilap\xc3\xa4iskorjaukset, jotka mahdollistivat sen hinaamisen kotimaahan. Alusta ei kuitenkaan l\xc3\xa4hdetty hinaamaan ennen kuin V\xc3\xa4limeren tilanne rauhoittuisi. Kun uudet miinanraivaajat saapuivat alueelle, korjaustarve poistui ja alus todettiin korjauskelvottomaksi. Se sijoitettiin poistolistalle Japanin antaudutta._NEWLINE_HMS Fantome myytiin tammikuussa 1947 BISCOlle, joka siirsi aluksen romuttamisen T. W. Wardille Milford Haveniin. Alus saapui 22. toukokuuta hinattuna romutettavaksi.'